cyanic-selkie/wikianc huggingface dataset:
Frangee
She possan kynneeagh as ashoon 'syn Oarpey Heear son y chooid smoo ad ny Frangee (Français). Ta cultoor, shennaghys, as glare Rangagh er nyn rheynn ny mast'oc, as adsyn kianglt rish çheer y Rank.
Ta shennaghys liauyr jeh cliaghtaghyn ynnydagh as anchaslyssyn ardjynagh ec y Rank, as ga dy vel y chooid smoo jeh'n phobbyl loayrt y Rangish, ta çhengaghyn lheid as Picardish, Poitevin-Saintongeais, Franco-Provençal, Ocsitaanish, Cataloanish, Auvergnat, Corsickish, Bascish, Flandrynish Rangagh, Francoanish Lorraine, Alsaashish, Normanish, as Britaanish goll er loayrt ayns nyn ardjynyn er lheh. Ta Arabish goll er loart dy lheeadagh chammah, y çhengey vynlagh smoo 'sy Rank, ynnyd va freilt ec y Vritaanish as yn Ocsitaanish hannah hene.
She pash lheie ee sheshaght noa-emshyragh y Rank. Voish mean y 19oo eash, hie ram sleih dys y Rank, goaill stiagh Spaainee, Portiugee, Iddaalee, Arabee as Berberee, Ewnyn, Affrickee Fo-Haharagh, Sheenee, as sleih elley voish yn Affrick, yn Niar Meanagh, as yn Aishey Hiar, as ren y reiltys, as eh cur sheese y Rank myr ashoon ooilley-ghoaillagh marish feeuidyn cadjin, moylley lheie as arreyderyn stiagh jerkit glackey rish feeuidyn as cliaghtaghyn cadjin Frangagh. Son y chooid smoo, ta seyraanee Frangagh smooinaghtyn dy nee yn ashoonaght unnane as y teyraanaght, gollrish y leigh Rangagh.
Gollrish y Rank vooar-heeragh, ta Frangee as sleigh jeh sluight Frangagh ry-gheddyn er feie ny Cruinney, goaill stiagh ayns rheynnyn as thallooyn harrish mooir y Rank lheid as ny h-Injyn Sheear Frangagh (y Charib Rangagh), as ayns çheeraghyn joarree as possanyn Frangisheyryn ny dyn ayndaue, lheid as yn Elveeish (Elveeishee Rangagh), ny Steatyn Unnaneysit (Americaanee Rangagh), y Chanadey (Canadee Rangagh), yn Argenteen (Argenteenee Rangagh), y Vrasseel (Brasseelee Rangagh), Meksico (Meksicee Rangagh), y Çhillee (Shilee Rangagh) as yn Ooraguay (Ooraguayee Rangagh).
Balley Beg, Lonan
Ta Balley Beg (Ballabeg) ny valley beg ta soit faggys da Laksaa ayns Skeerey Lonan, Mannin.
Margaret Atwood
She feelee, noa-skeealagh, cremeyder lettyragh, screeudeyr traaght, ynseyder, immeeaghtagh er son y çhymmyltaght, as ynlaghteyr Canadagh ee Margaret Eleanor Atwood (ruggit er 18 Sauin 1939). Voish y vlein 1961, t'ee er ny hoilshaghey magh 18 lioaryn dy ghaanyn, 11 lioar neu-farskeealaght, nuy çhaglymyn y farskeealaght ghiare, hoght lioaryn paitçhyn, daa noaskeeal graafagh, as shiartanse dy lhiegganyn faastan beg jeh'n eeleeaght as y far-skeealaght. Ta Atwood er ny chosney shiartanse d'aundyryn as onnoryn son e screeuynyn, goaill stiagh daa Aundyr Booker, Aundyr Arthur C. Clarke, Aundyr yn Ard-chiannoort, Aundyr Franz Kafka, Aundyryn Ven-phrinse yn Astoor, as Aundyryn Ard-obbyr Heihill voish ny National Book Critics as PEN Center USA. Ta kuse jeh ny h-obbragheyn eck er ny ve jeshit da filmyn as da'n çhellveeish.
Ta obbraghyn Atwood goaill stiagh caghlaa cooish, lheid as y keintys as yn enney, y chraueeaght as feayn-skeealyn, cummaght y ghlare, caghlaa emshyraght, as "politickaght y reirid". T'ee tayrn ard-smooinaght da ny daanyn eck voish feayn-skeealyn as shee-skeealyn as ee cleaynit roo voish eash yn aegid eck.
Mellyn ushtey
Ta'n mellyn ushtey (Citrullus lanatus (Thun.) Matsu. & Nakai, kynney Cucurbitaceae) ny vess as ny lus jeh luss ass jiass ny h-Affrick as t'eh coontit mastey ny mellynyn smoo cadjin. Ta'n lus vlaaghey shoh troarey mess er lheh ta enmyssit pepo ec lus-oayleeghyn. Ta'n pepo ny verrish lesh crackan roauyr as çheshvean roauyr; ta pepoyn çheet as oohrey neuchosanagh as she red sampleyragh jeh'n chynney Cucurbitaceae ad. Ta crackan rea (glass, buigh, as bane ny keayrtyn) as çheshvean yn-ee millish (bane-jiarg er daah, as orandje-vuigh, buigh, jiarg, as glass ny keayrtyn) ec mess y vellyn ushtey.
Cooat arbyllagh
right|thumb|Ta [[Beau Brummel ceau cooat fastyr jeh'n eash Lhiass-reeaght myr cooat laaoil. Ta'n cooat so-ghooney as ta ny h-arbyllyn sheeyney sheese gys ny glioonyn.]] Ta cooat arbyllagh çheet er sorçh dy chooat lesh y çheu hoshee jeh'n skyrt giarrit magh, son dy faagail y çheu heear jeh'n skyrt ta enmyssit arbyllyn. Va'n aght shen dy chooatyn cummit son dy lhiggey da'n cheaueyder markiagh er cabbil, agh harrish ny bleeantyn haink er cooatyn arbyllagh jeh dagh sorçh dy ve coontit myr sorçhyn dy eaddeeyn formoil laaoil as fastyragh.
Ludovico Carracci
She peinteyr, etçheyder, as jantagh prentyn Iddaalagh va Ludovico (ny Lodovico) Carracci (21 Averil 1555 – 13 Sauin 1619). She peinteyr jeh'n eash Varockagh va ruggit ayns Bologna v'eh. Ta ny h-obbraghyn echey soilshit liorish teaym niartal er ny hroggal liorish cowraghyn lheeadagh as soilshey lossanagh ta croo ennaghtyn annymagh. T'ad treishtit lesh aavioghey yn ellyn Iddaalagh as ellynyn fresco er lheh va jeant lesh y Vanneraght formoil. Hooar eh baase ayns Bologna ayns 1619.He died in Bologna in 1619.
Frozen (scannane 2013)
She scannane fansee kiaullee Americaanagh voish y vlein 2013 ta bioghit lesh co-earrooder eh Frozen. Va'n scannane gientit liorish Walt Disney Animation Studios as skeayllit magh liorish Walt Disney Pictures. Y 53oo ard-scannane bioghit Disney, ta'n scannane geddyn yn ardsmooinaght echey voishy çhee-skeeal "The Snow Queen" liorish Hans Christian Andersen. Ta'n scannane cur sheese er ben-phrinse ta goll er jurnaa marish fer rio, ny feeaihee Loghlinagh echey, as fer sniaghtee son e shuyr t'er ny tuittym magh y gheddyn as t'er nyn reeriaght y chur fo geurey beayn liorish e pooaryn.
Hie scannane eiyrtyssagh, Frozen II, er ny skeaylley magh er 22 Sauin 2019.
Oświęcim
She balley ayns Queiggey yn Pholynn Veg ayns jiass y Pholynn eh Oświęcim (Auschwitz, אָשפּיצין Oshpitsin, Osvětim, Osvienčim, Освенцим Osventsim). T'eh ny lhie 50 km (31 mi) çheu heear veih Kraków, faggys da çheet ry-cheilley ny h-awinyn Wisła as Soła. Rere fysseree veih'n 31 Mayrnt 2011 va 40,324 deiney cummal 'sy valley. Rere ny staydraa shen, t'eh ny chiarroo balley smoo 'sy wheiggey.
Eddyr ny bleeantyn 1975 as 1998 va'n balley soit ayns Queiggey Bielsko-Biała.
Ta enney mooar er y valley er son y sleih-champ baaish va bunnit ec ny Natseeyn car y Nah Chaggey Dowanagh raad va ny smoo na millioon dy phryssoonee currit gy baase, y chooid smoo jeu ayns shamyryn gas.
Baljyn as caayryn lannoonit
Ta Oświęcim goll er lannooney rish:
Billey niau
Ta'n billey niau (Ailanthus altissima) ny villey 'sy ghenus Ailanthus. T'eh dooghyssagh da'n Çheen as yn Taiwaan. T'eh gaase dy tappee dys wheesh as 15m, agh t'eh giare-heillagh, as cha nel eh tannaghtyn bio harrish 50 bleeantyn dy cadjin.
Dymmyrk sleih y billey dys yn Oarpey myr billey jesheenagh. Agh er coontey ny stholeyn bunneydagh, t'eh aaghobbey dy jeean, as ta soar breinn echey. T'eh lhiettal co-hirreyderyn liorish stooghyn kemmigagh co-asseeagh as skeaylley dy tappee. T'eh coontit myr sarkyl jeeyllagh ayns ymmodee çheeraghyn.
Linda Zetchiri
She cloieder badmyntyn Bulgeyragh ee Linda Zetchiri (Линда Зечири; ruggit er 27 Jerrey Souree 1987). Ren ee cloie ayns singylyn ny mraane ec Cloiaghyn Olympagh y Touree ayns 2016 as 2020.
Glion Veksico
She ard-chlaare halloo eaghtyragh ee Glion Veksico (Spaainish: Valle de México ny Valle de Anáhuac). Ta'n ghlion ny soie ayns Meksico veanagh as t'ee co-heeyney lesh y Distrito Federal noa-emshyragh as lieh shiar Steat Veksico. T'ee cruinnit liorish sleityn as volcaanyn as eeish ny laaragh son shiartanse dy ard-veenidyn roie-Cholumbagh, goaill stiagh lheid as ard-veenidyn Teotihuacan, y Toltec as ny h-Asteckee. Ta'n shenn-ockle Asteckagh anahuac as yn abbyrt Awin-tragh Veksico currit er Glion Veksico ny keayrtyn.
Freeghtane
thumb|Freeghtane [[staillin dovergit]]
Ta freeghtane, panney, ny skillad çheet er panney ta ymmydit ry hoi freeghey, lostey, as dhoanaghey bee. Dy cadjin, t'ad eddyr 20 as 30 cm (eddyr 8 as 12") er crantessen marish çheughyn injil ta lheanaghey magh, laue liauyr, as cha nel farkyl oc. Foddee laue beg greimmee ve er y çheu noi'n laue mooar er freeghtaneyn mooarey. She panney sauté yn ennym ta currit orroosyn as towshanyn cheddin oc agh nagh vel cha lheanit as dy mennick marish farkyl.
Kiangley kemmigagh
Ta shin gra kiangley kemmigagh rish ny forseyn ta freayll breneenyn ry-cheilley. Ta ny forseyn tayrnagh jeant liorish aa-reaghey lectraneyn ayns ny fynneigyn sodjey magh ayns breneenyn.
Langlish
250px|right|thumb|Reayrt aeragh er Kione Dreswick, Langlish. She lieh-innys Langlish (Langness) ta gobbey magh begnagh daa chilomeadar veih shiar yiass Vannin. Ayns ny shenn laaghyn va Langlish ny h-ellan, agh haink urree dy ve kianglt rish y vooar-heer liorish y ghleashaght as y chur sheese dy stoo rish Baie Valley Chashtal. Dy çheer-oaylleeagh, ta'n lieh-innys ny hombolo. Ta'n balley beg Camys y Ree ny hoie er chooid jeh'n lieh-innys ta kiangley rish y vooar-heer, as y lieh-innys hene ny soie er gerrey da Balley Chashtal.
Kiangley kemmigagh
Ny gassyn ooasle as reill yn oghtread
Ta ny gassyn ooasle ayns possan 0 (ta shin gra possan VIII rish shen neesht) ta ry-gheddyn er y laue yesh jeh taabyl ny bunstooghyn. Ta ooiley ny gassyn ooasle feer neu-ymobbreeagh (ta'n fockle 'argon' çheet veih fockle Greagish as y cheeall 'litçheragh' echey) - ta ny gassyn ooasle jeant ass un vreneen ny lomarcan.
Langlish
Ta Kione Dreswick soit ayns jiass y lieh-innys, as ta Innys Vael kianglt rish y lieh-innys liorish taagher 'sy twoaie.
Kiangley kemmigagh
Ny gassyn ooasle as reill yn oghtread
She William Ramsay (1852-1916) y kemmigagh Albinagh ren feddyn magh queig jeh ny gassyn ooasle. Rug eshyn ayns Glaschu, as ren eh studeyrys er kemmig 'sy Ghermaan fo stiurey Robert Bunsen. Ta sleih cooinaghtyn er Ramsay er yn oyr dy dooar eh magh argon (1894), hailium (1895), neoin (1898), krypton (1898) as xenon (1898). Scarr eh neoin, krypton, as xenon rish aer va jeant ny ushlagh. Chossyn William Ramsay Aundyr Nobel ayns 1904 son geddyn ny queig gassyn ooasle imraait heose.
Hoshiaght, va sleih gra 'ny gassyn taaue' rish ny gassyn ooasle, son dy row ad cho neu-ymobbreeagh. Agh eisht v'eh feddynit magh dy noddagh krypton as xenon ymobbraghey ny keayrtyn. Foddee nagh vel co-vunstoo jeh hailium, jeh neoin ny jeh argon feddynit foast. Er y fa dy vel ny gassyn ooasle cho neu-ymobbreeagh, t'ad ymmydoil. Myr sampleyr, foddee hailium goll er ymmydey dy hauçhey ayns mollagyn aeragh as ayns lhongyn-aer. S'gaueagh mollag aeragh ny lhong-aer ta lheent lesh hiddragien. 'Sy vlein 1937, y lhong-aer Ghermaanagh Hindenburg va lheent lesh hiddragien, ren ee sheidey seose ayns lossanyn erskyn New Jersey. Va mysh lieh-cheead troailtagh marrooit kyndagh rish shen as, son y chooid smoo, va shen y jerrey jeh ny lhongyn-aer myr saase-arraghey. Bentyn da neoin, ta ymmyd jeant jeh ayns cowraghyn-soilsheydys. Ta fillamad tungsten ayns bolgan ta lhieent lesh neoin. Tra ta stroo lectragh roie trooid y fillamad, ta'n argon gymobbraghey lesh y tungsten, ta çheet dy ve ny vrasnag vane-çheh (2500°C) ta cur magh ram soilshey. Ta ymmyd jeant jeh krypton as xenon ayns londeyryn niartal ayns thieyn-soilshey as fotografeeaght.
C'ren fa ta ny gassyn ooasle cho neu-ymobbreeagh?
My t'ou jeeaghyn er reaghey ny lectraneyn ayns ny breneenyn jeh paart jeh ny gassyn ooasle, t'ou fakin dy vel hoght lecraneyn 'syn 'ynneig sodjey magh. Er yn oyr dy vel ny gassyn ooasle cho neu-ymobbreeagh, shegin da'n reaghey shoh jeh ny lectraneyn ve doillee dy chaghlaa - ta kianglaghyn kemmigagh ennagh croghey er lectraneyn goll noon as noal eddyr breneenyn, as ta shen taghyrt ayns ny fynneigyn sodjey magh. Ta red ennagh er-lheh bentyn da'n earroo dy lectraneyn ayns ny fynneigyn shen. Ta hoght lectraneyn 'syn 'ynneig sodjey magh ayns ny breneenyn jeh'n chooid smoo jeh ny gassyn ooasle, as ta shen leeideil gys reill yn oghtread. Ta shin gra yn oghtread fondagh rish ny hoght lectraneyn ta 'syn 'ynneig sodjey magh - agh ta'n chied 'ynneig lane (shen yn ynrican fynneig as lectraneyn aynjee). Ta troyn hailium kiart goll rish troyn ny bunstooghyn elley sy phossan cheddin, as myr shen, ta hailium kinjagh coontit dy vel nane jeh ny gassyn ooasle.
Cha nee leigh fondagh kemmigagh reill yn oghtread, agh aght dy chooney lesh toiggal kiangley kemmigagh. Cha nel hiddragien as litçhey biallagh rish reill yn oghtread. Tra ta hiddragien as litçhey goaill ayrn ayns kiangley kemmigagh, t'ad prowal dy gheddyn yn reaghey cheddin as hailium. Cha nel ny meainyn-caghlaaee biallagh rish reill yn oghtread. Reill yn Oghtread: tra ta kiangley kemmigagh taghyrt, ta breneen prowal dy gheddyn hoght lectraneyn syn ynneig-lectrane sodjey magh.
Cha nel ny gassyn ooasle ymobreeagh er y fa dy vel reaghey ny lectraneyn ayns ny fynneigyn sodjey magh feer fondagh. Ta bunstooghyn elley goaill ayrn ayns kianglaghyn kemmigagh er y fa nagh vel reaghey nyn lectraneyn cho fondagh as reaghey ny lectraneyn ayns breneenyn ny gassyn ooasle. Ta daa phreeu-horçh dy chiangley kemmigagh ayn: y kiangley eeaneagh (ny lectrofioosagh) as y kiangley co-iooseagh.
Y kiangley eeaneagh
thumbnail|right|Kiangley Eeaneagh eddyr Sodjum as Fluoreen. Ta shoh jeant tra ta un lectrane, er-nonney ny shlee na shen, goll er coonrey eddyr breneenyn. Tra ta breneen naeear coayl lectrane(yn), t'eh çheet dy ve ny eeane jarrooagh - she floag lughtit t'ayn: ta ny shlee protaneyn na lectraneyn 'sy vreneen. As tra ta breneen naeear cosney lectrane(yn), t'eh çheet dy ve ny eeane jiooldagh - she floag lughtit t'ayn: ta ny shlee lectraneyn na protaneyn 'sy vreneen.
Sampleyr
Tra ta breneen sodjum coayl yn ynrican lectrane ta syn ynneig sodjey magh, eisht ta 8 lectraneyn sy nah ynneig sodjey magh: Na (2, 8, 1) → Na+ + lectrane.
Jeeaghyn er yn ym-obbraghey shoh:
My nee yn breneen sodjum cur yn lectrane sodjey da'n vreneen cloreen, s'baghtal dy bee 8 lectraneyn ayns ny fynneigyn sodjey magh ec y jees oc - as dy bee yn jees oc jeant booiagh! Ta Na çheet dy ve Na+, as ta Cl çheet dy ve Cl-, as da'n daa eeane goll er tayrn ry-cheilley dy yannoo co-vreneen dy NaCl - cloreed sodjum (sollan). Ta kiangley eeanagh eddyr yn eeane sodjum as yn eeane cloreen.
Sampleyr elley
Ta magnaishum lostey dy gial ayns ocsygien, as ta shen croo poodyr bane ta shin gra ocseed vagnaishum rish. Ta gagh co-vreneen jeh ocseed vagnaishum jeant ass eeane Mg2+ as eeane O2-. Shoh reaghey ny lectraneyn ayns ny breneenyn shoh:
SpongeBob SquarePants
She straih hellveeish aittys vioghit Americaanagh eh SpongeBob SquarePants (ny SpongeBob). Va'n straih crooit ec yn ynseyder sheanse marrey as y daahder Stephen Hillenburg er son Nickelodeon. Ta'n straih geiyrt er contoyrtyssyn y characteyr enmyssagh as e chaarjyn ushtagh 'sy chaayr far-skeealagh fo-honn Bikini Bottom.
Kiangley kemmigagh
Y kiangley cofioosagh
Cha nel beoyn er co-stooghyn ennagh lectraneyn y choayl ny lectraneyn y chosney. Dy cliaghtagh, ta neu-veainyn myr shen, myr sampleyr, carboan as hiddragien. Bentyn da co-vreneenyn as daa neu-veain ayndaue, ta ny breneenyn jannoo nyn gooid share dy gheddyn hoght lectraneyn ayns nyn vynneigyn-lectrane sodjey magh liorish rheynn lectraneyn. She kiangley cofioosagh t'ayn eisht.
Son y chooid smoo, she kianglaghyn cofioosagh t'ec co-vreneenyn nagh vel ayndaue agh neu-veainyn, myr hiddragien (H2), cloreen (Cl2), neetragien (N2), ushtey (H2O), ammoiney (NH3), mettane (CH4), daa-ocseed charboan (CO2), a.m.s.
Sampleyr nane
Ayns gas hiddragien, cha nel breneenyn hiddragien nyn lomarcan - she co-vreneenyn t'ayn dy bollagh. Ayns gagh co-vreneen hiddragien, ta daa vreneen hiddragien kianglt ry-cheilley. Ayns gagh breneen hiddragien, cha nel agh un lectrane (H = 1). Dy chosney reaghey ny lectraneyn ayns hailium (He = 2), ta daa vreneen hiddragien çheet ry-cheilley dy rheynn lectraneyn dy ve goll rish hailium.
Myr shen, ta daa lectrane syn ynneig sodjey magh ec gagh breneen hiddragien - y lectrane echey hene as y lectrane rheynnit. Ta shin gra kiangley unnaneagh cofioosagh rish rheynn y phiyr-lectrane. Dy mennick, ta'n kiangley cofioosagh shoh screeut myr shoh: H-H.
Sampleyr jees
Kiart goll rish gas hiddragien, ayns gas cloreen she co-vreneenyn jeant ass daa vreneen t'ayn. Ta piyryn dy vreneenyn cloreen kianglt ry-cheilley liorish kiangley cofioosagh. S'leayr yn aght ta ny breneenyn cloreen goll er kiangley ry-cheilley my ta shin jeeaghyn er reaghey ny lectraneyn ayns breneen cloreen: Cl = 2, 8, 7
Sampleyr tree
Ayns co-vreneen mettane (gas dooghyssagh), ta un vreneen carboan ny lomarcan kianglt rish kiare breneenyn hiddragien. S'aashagh toiggal yn aght ta co-vreneen mettane goll er troggal my ta shin jeeaghyn er reaghey ny lectraneyn ayns ny breneenyn C as H:
Ta'n breneen carboan as ny kiare breneenyn hiddragien rheynn lectraneyn dy lhieeney ny fynneigyn sodjey magh oc.
Kianglaghyn cofioosagh dooblit as tree-filley
Choud as shoh, ta shin er ve jeeaghyn er kianglaghyn cofioosagh raad ta piyr dy lectraneyn goll er rheynn eddyr daa vreneen. Agh ayns co-vreneenyn ennagh ta ny breneenyn cummit ry-cheilley liorish rheynn daa phiyr, ny tree piyryn, dy lectraneyn.
Kianglaghyn cofioosagh dooblit
Ayns co-vreneen ocsygien, O2, she kiangley dooble t'ayn. T'eh çheet lesh gagh breneen ocsygien hoght lectraneyn syn ynneig sodjey magh echey y chosney. Ta e hey lectraneyn hene ec gagh breneen ocsygien ayns yn ynneig sodjey magh echey, as t'eh rheynn daa lectrane elley. Ta sambyl elley jeh'n chiangley dooble ry-gheddyn ayns co-vreneen carboan.
Kianglaghyn cofioosagh tree-filley
Ta sambyl jeh kiangley tree-filley ry-gheddyn ayns co-vreneen neetragien. S'doillee yn kiangley eddyr ny breneenyn neetragien y vrishey. Shen y fa dy vel gas neetragien cho neu-ymobbreeagh. Cooinee dy nee N = 2, 5 reaghey ny lectraneyn ayns breneen neetragien.
William as Lawrence Bragg
S'ard-ghooagh William Bragg (1862-1942), y fishigagh Sostnagh, as e vac Lawrence Bragg (1890-1971) er yn oyr dy ren ad gymmeydey scellyn-X y strughtoor jeh crystalyn y gheddyn magh. Dod ad taishbyney dy row crystalyn dy stoo goll rish cloreed sodjum jeant ass millioonyn dy h-eeaneyn cloreed as eeaneyn sodjum reaghit dy reajagh. Sy vlein 1915, chossyn ad yn Aundyr Nobel ayns paart son yn obbyr oc ayns crystallografeeaght scell-X. She ny Braggyn yn ynrican ayr as mac chossyn yn onnor shoh. Haink Lawrence Bragg dy ve ny Olloo Fishag ec Ollooscoill Chambridge. Tra dirree eh ass yn obbur shen, va anaase mooar echey er ynsaghey sheanse da sleih aegey.
Troyn cadjin co-vunstooghyn cofioosagh
Dy mennick, ta co-vunstooghyn jeant ass bunstooghyn ta ry-gheddyn sy vean jeh Taabyl ny Bunstooghyn, m.s., carboan, neetragien, fosfaar, a.m.s. sambil jeh co-vunstooghyn cofioosagh, shen ushtey, mettane, ammoiney, a.m.s.. Ta paart dy hroyn co-chadjin ec ny co-vunstooghyn ooilliu:
Rita Coolidge
She ellyneyr recortyssee Americaanagh ee Rita Coolidge (ruggit er 1 Boaldyn 1945). Car ny 1970yn as ny 1980yn, va ny h-arraneyn eck er kaartyn pop-chiaull, kiaull çheerey, kiaull co-emshiragh aasit, as snag-chiaull jeh'n earishlioar Billboard, as chossyn ee daa Aundyr Grammy marish e co-chiaulleyder as e fer sheshee Kris Kristofferson. Ta e recortyssyn goaill stiagh "(Your Love Keeps Lifting Me) Higher and Higher," "We're All Alone", "I'd Rather Leave While I'm in Love", as y cooish-arrane da fillym James Bond Octopussy ayns 1983, "All Time High".
Poncho
right|thumb|Poncho right|thumb|Poncho jeh'n chummey Andeeagh 'sy vargey ayns [[Genova, yn Iddaal]] She garmad mooie eh yn poncho (veih pontro "curleid", "lane-choodaghey", "eaddagh olley" ny Mapudungunish). T'eh ceaut son dy freill y corp çhiow, ny my vel eh jeant ass stoo ushtey-yiooldagh, son dy freill y corp çhirrym. V'eh cummit ec lughtyn shenndeeagh ny h-Andeeyn as t'eh mie er enney ayns ny smoo na 150 çheeraghyn.
Vervine (lus)
She losserey sheer-vio ny h-Oarpey ee Vervine (Verbena officinalis). T'ee gaase dys meader er yrjid. Ta duillagyn babbanagh feeacklagh eck, as blaaghyn lheeah gorrym-yiargey er y chrouw-vlaaghey. Share lhee thalloo eayllagh.
thumb|left|Blaa vervine
Brattagh yn Oarpey
thumb|250px|right|[[Coadan:FIAV 111011.svg|23px Corrillagh brattagh: 2:3]] She brattagh as cowrey yn Unnaneys Oarpagh (UO) as Choonseil yn Oarpey (CnO) eh brattagh yn Oarpey. T'eh jeant seose jeh 12 rollage airhey er cooylrey gorrym. Ta'n daah gorrym shassoo son yn eear, ta earroo ny rollageyn shassoo son slanid as ta'n soiaghey oc ayns kiarkyl shassoo son unnaneys. Cha nel earroo ny rollageyn shassoo son earroo olteynyn ny reagheydyssyn er-yn-oyr dy vel ad shassoo son dagh sleih as dagh kynney 'syn Oarpey, goaill stiagh adsyn magh veih co-hymey ny h-Oarpey.
Va'n brattagh cummit ec Arsène Heitz as Paul Lévy 'sy vlein 1955 da'n CnO myr y cowrey eck, as ren y CnO coyrlaghey da reagheydyssyn Oarpagh elley eh dy gholtey. 'Sy vlein 1985, ren yn UO, y Boodeeys Tarmaynagh Oarpagh ec y traa shen, doltey yn brattagh myr y brattagh echey hene rere keim-hoshee Pharlamaid yn Oarpey. Cha nel imraa er y brattagh ayns conaantyn yn UO, agh t'eh er ve doltit rere leigh.
Yn-lhoamey
Ta yn-lhoamey çheet er oltyn vioag ennagh ta tuittym rere'n imbagh. Son y chooid smoo, shen bentyn rish biljyn ny crouwyn as ny duillagyn oc tuittym, agh foddee eh çheet er oltyn elley, myr sampleyr, petyllyn. Ny keayrtyn, t'ad cur "yn-lhoamey" er oltyn vaaghyn, myr sampleyr, eairkyn feeaihee ny feeacklyn kirkey.
Lus-oaylleeaght
Ayns lus-oaylleeaght as gareydys, ta lossreeyn yn-lhoamey çheet er adsyn as ooilley ny duillagyn oc tuittym rish imbagh ennagh. Da kuse jeu, as fir tempreilagh as poullagh er lheh, shen car y gheuree. Ta fir elley coayl ny duillagyn oc car imbagh çhirrym, as fir ghrianchryssagh er lheh.
thumb|left|Myr ymmodee lossreeyn yn-lhoamey elley, ta [[Forsythia cur magh blaaghyn 'syn imbagh gyn duillagys]]
Ta ymmodee lossreeyn yn-lhoamey cur magh blaaghyn 'syn imbagh gyn duillagys, as shen cooney pollnaghey. Ta'n gheay gymmyrkey pollin ny sassey er son lossreeyn ta croghey er, as ta blaaghyn ry-akin ny sassey ec shey-chassee er son lossreeyn ta croghey orroo. Foddee ny blaaghyn goll er jeeilley liorish rio, as ayns imbee çhirrym, foddee ad cur stroos ushtey er y lus. Er y laue elley, ta ny sloo brishey banglaneyn as kirp mannagh vel duillagyn oc, as foddee lossreeyn jannoo sloo y coayl ushtey oc.
'sy arrey, ta brat gaase eddyr cass y duillag as y gass. T'eh jeant ass bratyn dy chillagyn foddee scarrey veih y cheilley. T'ad aawoalley noi auxin, ny broddag lossreeyn. Choud's ta stroo auxin ass y duillag cosoylagh rish stoo auxin ass y ghass, ta ny killagyn tannaghtyn myr t'ad. 'syn 'ouyr ny fo stroos ushtey, cha nel monney auxin goll er jannoo 'sy duillag, as myr shen, ta killagyn y vrat liauyraghey. Ta shen scarrey ny bratjyn as lhiggey da'n duillag tuittym. Ta'n brat sealal y doarlish do nagh vel y lus coayl sapp.
Ta shiartanse dy lossreeyn yn-lhoamey goaill neetragien as carboan ass ny duillagyn roish my tuittee ad, as tashtey ad myr proteenyn sthie folmidyn killag killagyn parenchyma ayns ny fraueyn as roost sthie. 'syn arrey, t'ad jannoo ymmyd jeh'n phroteen shoh er son dy aase duillagyn as blaaghyn noa.
Patrick Stewart
She aghteyr Sostynagh eh yn Reejerey Patrick Stewart OBE (ruggit er 13 Jerrey Souree 1940). Ta'n coorse bea echey goll harrish shiaght jeihaghtyn ayns gientyn ardan, çhellveeish, scannane, as gamman-feeshan eigsoylagh. T'eh er ve enmyssit son aundyryn Olivier, Tony, Golden Globe, Emmy, as y Screen Actors Guild. Hooar eh rollage er y Hollywood Walk of Fame er 16 Nollick 1996. Ayns 2010, v'eh jeant ny reejerey liorish y Ven-rein Ealisaid II son e hirveishyn 'sy drama.
Ayns 1966, haink er Stewart dy ve ny oltey jeh'n Royal Shakespeare Company. Ren Stewart cloie da'n chied cheayrt er Broadway ayns 1971 ayns gientyn A Midsummer Night's Dream. Ayns 1979, hooar eh Aundyr Laurence Olivier son yn Aghteyr Share ayns Paart Co-hassooagh son e chloie ayns Antony and Cleopatra 'sy West End. Haink e chied phaart çhellveeish 'sy straih Coronation Street liorish ITV ayns 1967. Haink e chied ard-phaartyn ayns gientynyn çhellveeish Fall of Eagles (1974), I, Claudius (1976), as Tinker Tailor Soldier Spy (1979) liorish y BBC. Ayns 2008 ren eh cloie Ree Claudius ayns Hamlet as hooar eh e nah Aundyr Olivier as e chied enmyssaght son Aundyr Tony son gientynyn theateragh West End as Broadway er lheh.
Hooar Stewart enney mooar son e phaart myr Captan Jean-Luc Picard ayns Star Trek: The Next Generation (1987-1994), e scannaneyn eiyrtyssagh, as Star Trek: Picard (2020-jiu). Chloie eh Captain Ahab 'sy straih Moby Dick (1998) liorish USA Network, Ebenezer Scrooge ayns A Christmas Carol (1999) liorish TNT, as Ree Inry II ayns The Lion in Winter (2003) liorish Showtime. Chammah's shen, haink er dy ve ennoil son e chloiaghyn aitt 'sy sitcom Frasier liorish NBC as y straih Extras liorish y BBC raad hooar eh enmyssaght son Emmy. Er y gherrid, t'eh er chloie yn paart toshee 'sy straih Blunt Talk (2015-2016) liorish Starz. T'eh cur e ghoo rish Lhiass Stiureyder y CIA Avery Bullock er American Dad!.
Haink e chied phaart 'sy scannaneaght lesh y scannane Hedda (1975) marish cloiaghyn elley ayns Excalibur (1981), as Dune (1984). Hooar eh tooilley enney tra ren eh cloie yn Olloo Charles Xavier 'sy straih scannane X-Men (2000-2009), ayns Logan (2017), as tra ren eh cloie lhieggan caghlaaee yn characteyr 'sy scannane Doctor Strange in the Multiverse of Madness (2022). T'eh er chloie ayns scannaneyn elley, lheid as L.A. Story (1991), Robin Hood: Men in Tights (1993), Jeffrey (1995), as The Kid Who Would Be King (2019). T'eh mie er enney son yn obbyr ghoo ayns The Pagemaster (1994), The Prince of Egypt (1998), Jimmy Neutron: Boy Genius (2001), Chicken Little (2005), Gnomeo & Juliet (2011), as Ted (2012).
Big Hero 6 (scannane)
She scannane far-feniagh Americaanagh voish y vlein 2014 ta bioghit lesh co-earrooder eh Big Hero 6. Va'n scannane gientit liorish Walt Disney Animation Studios as skeayllit magh liorish Walt Disney Pictures. Bunnit dy anhickyr er ny scheimyn aitt fo'n ennym cheddin liorish Marvel as va crooit liorish Man of Action, t'eh ny 54oo ard-scannane bioghit Disney. Va'n scannane stiurit ec Don Hall as Chris Williams as gientit ec Roy Conli, marish scaa-chloie liorish Jordan Roberts, Dan Gerson, as Robert L. Baird. Ta'n scannane goaill stiagh gooyn Ryan Potter, Scott Adsit, Daniel Henney, T.J. Miller, Jamie Chung, Damon Wayans Jr., Genesis Rodriguez, James Cromwell, Maya Rudolph, as Alan Tudyk.
Juys (lettyr)
She jeihoo lettyr abbyrlhit ny Gaelgey eh juys (J, j), rere'n abbyrlhit Romanagh jeianagh, ga nagh row eh ec yn abbyrlhit Ladjynagh.
Shennaghys
Haink juys jeh iuar 'syn 16oo eash. Ta bun y lettyr jalloo-ocklyn Egyptagh jeh lurg as laue echey. Va'n sheean (/ʕ/) ec yn 'ockle Egyptagh, agh haink eh dy chowraghey /j/ ayns çhengaghyn Semetagh, er y fa dy row /j/ ec toshiaght ny focklyn v'oc son lurg. She yodh v'ayn.
Ghow ny Greagee cummey jeh son iota 'syn abbyrlhit Greagagh, as eshyn çheet er /i/. Ren ny Romanee ymmyd jeh'n lettyr cheddin 'syn abbyrlhit Romanagh. Va juys ny chummey elley jeh'n lettyr cheddin, as derrey'n 16oo eash, ren ad ymmyd jeh'n daa lettyr son y daa heean.
Ayns Shenn Vaarle, v'ad screeu y myn-heean myr cʒ. . Va myn-heean casley rish ec Shenn Rangish, jeh  Ladjyn, as v'ad ny screeu myr i. Fo cummaght Shenn Rangish, haink ny screeudeyryn Sostnagh y yannoo ymmyd jeh i (as eisht j) son ec toshiaght focklyn ny Shenn Vaarle. Myr sampleyr, iest, eisht jest ("spotçh"), agh screeu ad DG ayns buill elley, myr sampleyr hedge ("cleigh"). Haink ymmydyd elley stiagh 'sy Vaarle jeh focklyn eeassit ass Frangish as çhengaghyn elley; myr sampleyr, adjoin ("lhiattaghey"), junta ("hoontey"). Y chied lioar Baarle eddyrscarr i as j dy baghtal, hie eh er soilshaghey magh ayns 1634.
'sy Ghaelg hene, ta'n lettyr çheet jeh'n abbyrlhit Baarleagh liorish obbyr John Phillips, Aspick Sodor as Mannin, as e lheid cairscreeu y yannoo son y Ghaelg ayns ny 1700yn.
Ymmyd
Ayns çhengaghyn Germaanagh, as ny çhengaghyn Baltagh as Slavagh ta jannoo ymmyd jeh'n abbyrlhit Romanagh, t'eh çheet er y lhiattagh dy mennick.
Ayns ny çhenaghyn Romanagh, t'eh ny screebagh son y chooid smoo. She screebagh lurg-chooyeeacklagh cronnaneagh (/ʒ/) t'ayn ec Frangish, Portiugish as Roomainish, agh ayns Cataloanish, she screebagh cleaoil cronnaneagh t'ayn (/ʝ/). Ayns Spaainish, ta feeu eddyr /x/ as /h/ echey, bentyn rish yn abbyrt t'ayn.
Ayns aascreeu Hanyu Pinyin, ta juys çheet er affricaid cooyl-eeacklagh cleaoil, /tɕ/.
Coadyn co-earrooder
Ayns Unicode, ta j mooar ec U+0050 as j beg ec U+0070.
Queiggey Kyiv
She queiggey 'syn Ookraan veanagh eh Queiggey Kyiv (Київська область Kyivs’ka oblast’) ny Kyivshchyna (Ookraanish: Київщина) myr t'eh enmyssit dy mennick. She Kyiv, preeu-valley yn çheer, y balley reiragh, ga nagh vel Kyiv hene ny chooid jeh'n wheiggey. Ta'n queiggey ny lhie er y joarey rish y Velaroosh. Ta Cryss Lhehlysh Chornobyl goaill stiagh yn ayrn hwoaie jeh'n wheiggey, ga dy vel eh stiurit er lheh, magh veih stiurey cadjin y wheiggey.
Juys (lettyr)
Coadyn co-earrooder
Ayns ASCII, ta j mooar ec 74 as j beg ec 106. Ayns earrooyn jeesoil, shen 01001010 as 01101010.
Ayns EBCDIC, ta j mooar ec 209 as j beg ec 145.
Ayns HTML as XML, ta j mooar ec "<tt>&#74;</tt>" as j beg ec "<tt>&#106;</tt>".
Dick Powell
She aghteyr, kiaulleyder, gienteyder, stiureyder, as kione seyrlann Americaanagh va Richard Ewing Powell (14 Sauin 1904 – 2 Jerrey Geuree 1963). Ga dy daink rolteenys er myr cloieder aittys kiaullee, haishbyn eh yn ym-schleioilid as haink er dy ve ny er toshee shickyr, cloie ayns shaleeyn jeh'n torçh drameydagh. She eshyn va'n chied aghteyr cloie yn cronneyder Philip Marlowe er y scaailan.
Skopun
Ta Skopun (focklit magh myr [skopn] ) ny valley beg ayns Ellanyn ny Geyrragh ta soit er coose twoaie yn ellan Sandoy. She Skopun y nah valley smoo er yn ellan. Ga dy vel deiney cummal 'syn ard veih ny Mean Eashyn, cha row Skopun bunnit myr balley beg agh dy jeianagh 'sy vlein 1833. Cha row thalloo er shelloo ec cummaltee yn valley as ren ad cohassoo er bun eeasteyraght agh rere shen ta ny thieyn soit rish yn 'aarkey.
Tombolo
right|thumb|250px|[[Saunders Island, ny Malveenaghyn|Saunders Island - sampleyr jeh tombolo ayns ny Malveenaghyn.]] Ta tombolo (veih tombolo ny h-Iddaalish, veih tumulus ny Ladjyn, as "tullagh" y cheeal echey) ny ayre (veih eyrr ny Shenn-Loghlynish, as "traie gharvel" y cheeal echey) ny keayrtyn, ny chummey thallooin. T'eh çheet er ellan ta kianglt rish y vooar-heer liorish quing hallooin cheyl, lheid as gob.
Keirn (lettyr)
She kied lettyr jeig abbyrlhit ny Gaelgey eh keirn (K, k), rere'n abbyrlhit Romanagh.
Shennaghys
T'ad gra dy daink keirn jeh screeu caslys jeh laue 'syn abbyrlhit Proto-Sinaitagh. Haink y cowrey shoh trooid coryssyn screeu Feaneeckagh, Greagagh as Romanagh dys y chummey t'ayn nish.
'Sy Ghaelg hene, ta'n lettyr çheet jeh'n abbyrlhit Baarleagh liorish obbyr John Phillips, Aspick Sodor as Mannin, as e lheid cairscreeu y yannoo son y Ghaelg ayns ny 1700yn.
Ymmyd
Ta keirn çheet er, son y chooid smoo.
Coadyn co-earrooder
Ayns Unicode, ta K mooar ec U+004B as k beg ec U+006B.
Ayns ASCII, ta K mooar ec 75 as k beg ec 107. Ayns earrooyn jeesoil, shen 01001011 as 01101011.
Ayns EBCDIC, ta K mooar ec 210 as k beg ec 146.
Ayns HTML as XML, ta K mooar ec "<tt>&#75;</tt>" as k beg ec "<tt>&#107;</tt>".
Yn Faarkeylann
She ard çheer-oaylleeagh ee yn Faarkeylann ny yn Faarkeydys ta goaill stiagh yn Australaishey, y Velaneesh, y Vynneeys, as y Pholaneesh.
Fo-hroar soe
Ta fo-hroar soe çheet er covestey orgaanagh gyn laue jeeragh ayns aase as giennaghtyn bioagyn. Ta scansh eddyr fo-hroar as bun-troaryn soe: cha nel laccal fo-hroaryn soe cur orroo marroo çhelleeragh, agh leodaghey jargaght dy hannaghtyn bio, messoilid ny aalid ny bioag. Ny keartyn, cha nel eiyrtys erbee ry-akin. Dy cadjin, cha nel fo-hroaryn soe agh ec fo-phossan dy ghooieyn. Ta laue mooar oc er coadey noi gyndyree as coadey elley eddyr dooieyn. .
Ganymede (eayst)
She fer jeh eaystyn Jupiter eh Ganymede (Jupiter III). She eshyn yn eayst smoo er mooadys as er glout mastey eaystyn Chorys ny Greiney. Y nuyoo corpane (goaill stiagh y Ghrian hene) smoo ayns Corys ny Greiney, she Ganymede y fer smoo gyn aeraght ondagh. T'eh 5,268 km (3,273 mi) er crantessen as, rere shen, t'eh 26% ny smoo na Curain er thummid, ga nagh vel eh agh 45% cha mooar as Curain. Ta cree meainagh echey as faghteyr moment y neughleashaght sloo mastey dagh corpane creoi 'sy Ghrianchorys. She Ganymede yn un eayst as ream magnaidagh echey. Magh ass Jupiter, she Ganymede y shiaghtoo eayst as y trass mastey ny h-eaystyn Galileagh, y chied phossan jeh corpaneyn va feddynit as ad cruinlaghey planaid elley. Ta Ganymede cruinlaghey Jupiter ayns mysh shiaght laaghyn as ta aavuilley cruinlagh echey er 1:2:4 lesh ny h-eaystyn Europa as Io, er lheh.
Politickaght
Ta politickaght çheet er obbraghey raad dy vel possanyn deiney jannoo briwnyssyn. Ta'n enmys currit er ymmyrkey bea ayns reiltyssyn theayagh dy cadjin, agh ta politickaght ry akin ayns dagh eddyr-obbraghey possanagh deiney, goaill undinyssyn colughtagh, ynsee as craueeaghtagh stiagh. T'ee jeant seose jeh "mooinjeryssyn sheshoil goaill stiagh eaghtyrys ny cummaght" as t'ee çheet er reirey unnid politickagh, as er ny saaseyn as barteeaghtyn ta ymmydit dys polasee dy chur ayns focklyn ny dy chur ayns bree.
Ta'n fockle "Politickaght" çheet magh ass y fockle Greagish πολἰς ("polis") as eh çheet er steat baljagh. Ta'n fockle Greagish πολίτἰκος "Politikos" jannoo cur sheese er dagh red ta kianglt rish cooishyn y valley ny yn steat. Ayns Ladjyn, va'n fockle er enney myr "politicus" as myr "politique" ayns Frangish. Haink er er enney myr "politics" ayns Baarle Veanagh, as myr "politickaght" ayns Gaelg ny yei.
JoAnna Garcia Swisher
She aghteyr Americaanagh ee JoAnna García Swisher (née García; ruggit er 10 Luanistyn 1979). T'ee mie er enney son e paartyn myr Sam ayns Are You Afraid of the Dark? (1994–96), Vicki Appleby ayns Freaks and Geeks (1999–2000), as Cheyenne Hart-Montgomery er y sitcom liorish The WB/CW, Reba (2001–07). Hooar ee ard-ghoo chammah son e paartyn ayns Privileged (2008–09), Better with You (2010–11), Animal Practice (2012), Once Upon a Time (2013–18), The Astronaut Wives Club (2015), as Sweet Magnolias (2020). Ta García cloie Lindsey Johnson ayns As Luck Would Have It (2021) liorish y Hallmark Channel.
Quaiyl (reddaghey)
Foddee quaiyl çheet er:
Jaqueline Cristian
She leddogeyr keirdey Romaanagh ee Jaqueline Adina Cristian (ruggit er 5 Mean Souree 1998).
Ta mullagh e coorse eck ayns rhenkyn y WTA er 58 ayns ny singylyn as 168 ayns ny dooblaghyn. Derrey nish, t'ee er ny chosney 12 enmys ayns ny singylyn as jeih enymssyn ayns ny dooblaghyn ayns yl-chloiaghyn er yn ITF Circuit.
Malpys
Ta daa cheeal ec malpys. Foddee eh çheet er:
Cairo
She Cairo (القاهرة‎ al-Qāhira) preeu-valley ny h-Egypt.
Keirn
Ta daa cheeal ec keirn. Foddee eh çheet er:
Screeudeyr
Ta screeudeyr çheet er peiagh ta gymmydey focklyn screeuit ayns modyn screeuee as keirdeeaghtyn eigsoylagh son eieyn y chur. Ta screeudeyryn gientyn caghlaaghyn cummey yn ellyn lettyragh as y screeudeyrys crootagh lhied as noaskeealyn, giare-skeealyn, lioaryn, feeleeaght, lettyraght hroailt, cloiaghyn, scaa-chloiaghyn, çhelle-chloiaghyn, arraneyn, traaghtyn, as ram tuarastyllyn as artyn naight foddee ve anaasagh da'n theay. Ta teksyn er ny hoilshaghey magh harrish reamys lheeadagh jeh meanyn. Screeudeyryn schleioil ta gymmydey glare dy mie son eieyn y chur, t'ad dy mennick cur dy mooar rish cooid chultooragh sheshaghtyn.
Ta'n enmys "screeudeyr" ymmydit ayns ny h-ellynyn as 'sy chiaull chammah, lheid as "screeudeyr arrane" ny "scaa-screeudeyr", agh ta "screeudeyr" liorish hene çheet er crooaght y çhengey screeuit.
Adria Arjona
She ben-aghteyr ta bunnit ayns ny Steatyn Unnaneysit ee Adria Arjona Torres (ruggit er 25 Averil 1992). Ta enney mie urree son e paart myr Dorothy Gale ayns Emerald City (2017) as myr Anathema Device ayns Good Omens (2019). T'ee er ny chloie paartyn co-hassooagh ayns ny scannaneyn Pacific Rim: Uprising (2018), Life of the Party (2018), Triple Frontier (2019), 6 Underground (2019) as Morbius (2022).
Brattagh yn Ookraan
thumb|250px|right|[[Coadan:FIAV normal.svg|23px Corrillagh brattagh: 2:3]] Ta brattagh ashoonagh yn Ookraan jeant ass daa voandey co-chruinnagh gorrym as buigh (Bunraght yn Ookraan, Art 20). Ta'n cochiangle jeh gorrym as buigh myr cowrey ny thallooyn Ookraanagh çheet as brattagh Reeriaght y Ghaleesh-Volhynia va ymmydit 'sy 12oo eash. Myr brattagh ashoonagh, ta'n daaghaagh gorrym as buigh er ny ymmyd dy h-oikoil voish Caghlaaghyn Mooarey 1848 tra v'eh croghit harrish Rathaus Lviv. V'eh doltit myr brattagh steat ayns 1918 liorish Pobblaght Heayagh yn Ookraan Heear as ny lurg liorish Pobblaght Heayagh yn Ookraan. Tra va'n Ookraan 'syn Unnaneys Soveidjagh myr Pobblaght Hoveidjagh Hoshiallagh yn Ookraan cha row eh leighoil yn brattagh shen y chroghey. Va'n brattagh doltit dy shallidagh son sharmanyssyn oikoil reesht ayns Mean Fouyir 1991 lurg seyrsnys yn Ookraan. Hooar y brattagh staydys oikoil reesht er 28 Jerrey Geuree 1992 liorish parlamaid yn Ookraan.
Ta'n Ookraan kelloorey Laa yn Vrattagh dagh blein er 23 Luanistyn voish 2004.
Ughtar
Ta ughtar çheet er screeudeyr lioar, art, cloie, ny obbyr elley screeuit.
Dy cadjin, she unnane y chied hellooder er coip-chiart as y peiagh chroo yn obbyr, i.e. yn ughtar. My row yn obbyr crooit ec ny smoo na un pheiagh, t'eh coontit dy vel co-ughtarys ayn. Ta leighyn coip-chiart anchasley voish boayl dys boayl. Myr sampleyr, ta Oik Choip-chiart ny Steatyn Unnaneysit cur sheese er y choip-chiart myr "cummey coadee er ny chiarail liorish leighyn ny Steatyn Unnaneysit (enmys 17, Reill ny SU) cour ughtaryn er 'obbraghyn bunneydagh yn ughtarys.'"
Rafael Orozco Maestre
She kiaulleyder, arraneyder as cloieder Colombagh va Rafael José Orozco Maestre (24 Mayrnt, 1954 - 11 Mean Souree, 1992).
Elon Musk
Va Musk ruggit lesh moir Chanadagh as ayr Affrickagh Yiass as v'eh troggit ayns Pretoria, South Africa. Ren eh frastyl er Ollooscoill Pretoria rish tammylt beg roish my ren eh arraghey dys y Chanadey tra v'eh 17 bleeaney d'eash. Ghow eh yn maireanagh ec Ollooscoill y Venrein as ren eh astreeaghey dys Ollooscoill Pennsylvania daa vleeaney ny yei raad hooar eh keim 'sy tarmaynys as 'syn 'ishig. Ren eh arraghey dys California ayns 1995 dy rastyl er Ollooscoill Stanford agh agh reih eh coorse dellalys y ronsaghey. Ren eh co-vunney y colught cooid vog Zip2 marish e vraar Kimbal. Va'n colught kionnit ec Compaq er $307 millioon ayns 1999. Y vlein cheddin, ren Musk co-vunney y banc er-linney X.com hie er mestey marish Confinity ayns 2000 dy chroo PayPal. Va'n colught kionnit ec eBay ayns 2002 er $1.5 billoon.
Ayns 2002, ren Musk bunney SpaceX, jeantagh eaghtyr speyrey as colught shirveishyn arraghey spoar. She AOS as Ard-Yeshaghteyr y cholught shen t'eh. Ayns 2004, hie eh stiagh marish y jeantagh carbyd lectraneagh Tesla Motors, Inc. (Tesla, Inc. jiu) myr caairliagh as seyrnagh gientyn. Haink er dy ve ny AOS ayns 2008. Ayns 2006, chooinee eh croo SolarCity, colught shirveishyn bree greiney va kionnit ny s'anmagh liorish Tesla. Haink er dy ve enmyssit Tesla Energy. Ayns 2015, ren eh co-vunney OpenAI, colught ronsee neu-vondeishagh ta cur far-inçhynaght chaarjyssagh er oaie. Ayns 2016, ren eh co-vunney Neuralink, colught neayr-haghnoaylleeaght ta jeeraghey er lhiassaghey co-eddinyn inçhyn-co-earrooder, as bunney The Boring Company, colught troggalys thiollane. Ta Musk er chur roish y Hyperloop, corys arraghey traen folmid ard-vieauid. Ayns 2022 ren eh coardail y çhirveish ym-ysseraght heshoil Americaanagh Twitter y chionnaghey er $44 billoon.
FK Riteriai
Ta Futbolo klubas Riteriai ny Riteriai ny chlub soccer Litaanagh ta cloie ayns A lyga. Va'n club bunnit 'sy vlein 2005. Ec y traa t'ayn, she Pablo Villar y reireyder.
Bollan dhoa
She lus daa-vleeanagh 'sy ghenus Arctium eh bollan dhoa, bollan ghoa, boaghan doa ny cramman sooree (Arctium lappa). T'eh goll er troarey er son y fraue yn-ee echey.
Cill Mheasáin
Ta Cill Mheasáin (Kilmessan, Yernish son "Keeill Measán") ny valley beg ayns mean Choontae yn Vee, Nerin. Ta'n balley beg soit eddyr Beigthigh as Dún Samhnaí er y raad eddyr Dún Seachlainn as Baile Átha Buí. Ta'n Ooive, preeu-valley yn choontae, soit 11 km da'n twoaie. Rere coontey-pobble ny bleeaney 2006 va 342 deiney cummal 'sy valley beg. Ta'n teiy-rheynn fo'n ennym cheddin 25.52 km2 er eaghtyr as ta 1,436 deiney cummal ayn, goaill stiagh adsyn ta cummal 'sy valley beg.
Vladimir Putin
Vladimir Vladimirovich Putin (Владимир Владимирович Путин; r. 7 Jerrey Fouyir 1952), she politickeyr as eear-offishear fys Rooshagh t'eh. She eaghtyrane ny Roosh eh Putin as eh ny eaghtyrane voish 2012 as, roish shen, reesht eddyr 1999 as 2008. Eddyr y daa lhing myr eaghtyrane, va Putin ny ard-vinishter eddyr 2008 as 2012. V'eh ayns shelloo oik yn ard-vinishter chammah eddyr 1999 as 2000. She Putin y nah eaghtyrane roie shinney 'syn Oarpey lurg Alyaksandr Lukashenka ass y Velaroosh.
Bollan dhoa
Jalloo-oaylleeaght
thumb|right|200px|Dhossan blaaghey bollan dhoa T'eh gaase wheesh as 2m er yrjid. Ta duillagyn maylartey cree-chrooagh echey. Ta blaaghyn gorrym-jiargey echey. Ta kiarkyl dy vraghtyn mygeayrt oc, as t'adsyn dooanagh dys croghey er fynney beiyn. She achene eh y mess oc. Ta'n fraue yn-ee wheesh as 1m er liurid er 2cm er lheead.
Ymmyd myr bee
thumb|right|200px|Bee Shapaanagh, kinpira gobō, jeant jeh gobō (fraue bollan dhoa) as ninjin ([[carraidje), marish kiriboshi daikon (daikon çhirmit broieit).]]
Ta fraue bollan dhoa goll er troarey my bee 'syn Çhapaan, yn Taiwaan, yn Chorea, yn Iddaal, y Vrasseel as yn Phortiugal. Ny keayrtyn, t'ad çhaglym gish neuappee myrgeddin, anmagh 'syn arree roish my hig ad my vlaa.
Ymmyd lheeys
Er lesh lusseyryn, ta bree brasneyder moon, gientyn ollish as glenney folley echey. Ta ymmyd tradishoonagh jeant jeh noi gorlaghyn crackanagh myrgeddin. Ta arctigenin 'sy rassyn echey ta bentyn rish cooinaghtyn aght ennagh. Ta feanish ennagh dy vel arctigenin shassoo noi veerys floo A as loshtaght in vitro myrgeddin.
Robbie Coltrane
She aghteyr as fer aitt Albinagh va Anthony Robert McMillan (30 Mayrnt 1950 –14 Jerrey Fouyir 2022), hie er enney dy keirdagh myr Robbie Coltrane. Hooar eh enney eddyr-ashoonagh myr Rubeus Hagrid 'sy straih scannane Harry Potter (2001–2011), as myr Valentin Dmitrovich Zukovsky ayns ny scannaneyn James Bond GoldenEye (1995) as The World Is Not Enough (1999). V'eh pointit lesh OBE ayns Onnoryn y Vlein Noa 2006 liorish y Venrein Ealisaid II son ny shirveishyn echey lesh y drama.
Bluckan coshey Americaanagh
right|thumb|[[Larry Fitzgerald (ayns gorrym) goaill greim er y vluckan tra ta Cortland Finnegan (ayns jiarg) cloie coadey ec yn Pro Bowl 2009.]] Ta bluckan coshey Americaanagh, ny bluckan coshey gyn quaalleeaght ayns ny Steatyn Unnaneysit as 'sy Chanadey, çheet er spoyrt fwirranagh ta cloiet liorish daa wirran as un chloieder jeig er dagh fwirran er faaie kiare-chuilleigagh. Er yn 'aaie shen, ta maidjaghyn dean ry-gheddyn ec dagh kione. Ta'n soiagh, y fwirran ayns shelloo y vluckan ooh-chrooagh, geearree gleashaghey sheese y faaie liorish roie lesh y vluckan ny eh y haghey, tra ta'n coadey, yn fwirran nagh vel ayns shelloo y vluckan, geearree lhiettrimys y chur er gleashaght y toiagh as stiurey yn vluckan y gheddyn. Lhisagh ta'n toiagh gleashaghey ny smoo na jeih stundayrt harrish kiare gleashaght; my aillagh ad, lhisagh ad y bluckan y filley er ash dys y choadey. Agh, my veagh rah oc, t'ad cur straih noa jeh kiare gleashaght son y bluckan y ghleashaghey sheese y faaie. Ta poyntyn scoarit liorish gleashaghey yn vluckan harrish y kione-linney jeeragh stiagh ayns cryss king y choadee son thallooaghey ny liorish y bluckan y vrebbal trooid maidjaghyn dean y choadee son dean faaie. Ta'n fwirran lesh ny poyntyn smoo ec jerrey yn ghamman cosney yn gamman.
Baile Uí Mhornáin
She balley beg ayns shiar Choontae yn Vee, Nerin, eh Baile Uí Mhornáin (Mornington). T'eh soit er coose Vooir Vannin er y raad ardjynagh R150. Myrane lesh Baile an Bhiataigh as an Inse, ta Baile Uí Mhornáin jannoo seose y balley coontey-pobble An Inse-Baile an Bhiataigh-Baile Uí Mhornáin. 'Sy valley shoh va 8,978 cummaltee 'sy valley coontey-pobble. Ta'n balley hene ny hoie 5 km çheu hiar veih Droghad Aah as 55 km çheu hwoaie veih Divlyn.
Va'n enmys Eearley Baile Uí Mhornáin coontit myr nane jeh ny h-enmyssyn ooaslagh Goaldagh share er feie ny keeadyn. V'eh ny h-ooaslid Ghoaldagh tra, agh nish cha nel ayn agh enmys cooyrtoil. She Arthur Gerald Wellesley shellooder yn enmys nish. Ta Çhiarn Baile Uí Mhornáin, oe y 8oo Duic Wellington, poosit rish Jemma Wellesley, Ben Choontey Baile Uí Mhornáin as ee ny shuyr da Jodie Kidd.
Túr na Maighdine as Méar na Bantiarna
left|thumb|Méar na Bantiarna Ta Túr na Maighdine ("Toor ny Moidyn") as Méar na Bantiarna ("Mair ny Ben Çhiarn") soit 'sy valley beg. Va'n daa strughtoor shoh troggit myr cooneyderyn yn-shiaulley da lhongyn as ad shiaulley stiagh ayns inver an Bhóinn veih Mooir Vannin. Cha nel fys ain cuin va'n daa strughtoor troggit, agh va'n toor ayn 'sy vlein 1582 tra va coontys giare jeh screeuit sheese roish planyn toor dy hroggal ec an Rinn, as y toor shen "cosoylagh rish y toor ayns Droghad Aah er yrjid as lajerid".
Co-assee
thumb|340px|right|Ta duillagyn ceaut [[Casuarina equisetifolia lhiettal foghaney lossreeyn straih veanagh, ga dy vel ram sollys ny greiney as ram fliaghey 'syn ard.]]
She phenomenon bea-oaylleeagh eh co-assee. T'eh çheet er bioag cur magh stoo bea-chemmigagh ennagh as eiyrtys oc er bioagyn elley bentyn rish aase, mayrnaght ny geddyn sliught. T'ad cur stoo co-asseeagh er lheid ny stooghyn. Ta kuse jeu foayssagh, agh ta fir elley jeeyllagh, as shen bun yn ennym oc. T'ad mastey fo-hroaryn soe gyn feme orroo ec y vioag co-asseeagh. Ta stooghyn co-asseeagh jeeyllagh scanshoil dys coadey noi gyndyree.
Ta co-assee ny hro cadjin shiartase dy lossreeyn, algaghyn, bacteyryn, corrylyn as fungyssyn. Ta laue mooar ec eddyr-obbyraghey co-asseeagh er reaghey rheamyn dooie as earrooyn mastey lossreeyn, as er niart ymmodee lossreeyn ruegyssagh myrgeddin.
Zootropolis
She scannane aittys jantys caarjys poleenee Americaanagh voish y vlein 2016 ta bioghit lesh co-earrooder eh Zootropolis (enmyssit Zootopia as Zoomania ayns ardjyn eigsoylagh). Va'n scannane gientit liorish Walt Disney Animation Studios as skeayllit magh liorish Walt Disney Pictures. Y 55oo ard-scannane Disney, v'eh stiurit ec Byron Howard as Rich Moore, co-stiurit ec Jared Bush, as gientit ec Clark Spencer, marish scaa-chloie liorish Bush as Phil Johnston, as skeeal liorish Howard, Moore, Bush, Johnston, Jim Reardon, Josie Trinidad, as Jennifer Lee.
Ta'n scannane goaill stiagh gooyn Ginnifer Goodwin, Jason Bateman, Idris Elba, Jenny Slate, Nate Torrence, Bonnie Hunt, Don Lake, Tommy Chong, J. K. Simmons, Octavia Spencer, Alan Tudyk, as Shakira. Ta'n scannane geiyrt er caayr enmyssagh raad ta sheeintee antrapoamorfagh co-veaghey as t'eh ginsh skeeal paarteeas neulicklee eddyr meoir shee conning as molteyr shynnee as ad lhomey cochialg kimmeeagh bentyn rish skellal cragheyderyn.
Bertram Kelly
She jeshaghteyr Manninagh va Bertram George Kelly (4 Jerrey Geuree 1884 – 1976). V'eh ruggit ayns Doolish, Mannin, as ta enney mie er son cur soilshey lectragh dys Mannin.
Bea leah
Va Kelly ruggit lesh lught thie marrinagh Manninagh er 4 Jerrey Geuree 1884. She mac lesh Margaret Quirk as y Captan James Kelly v'eh. She captan lhuingey va'n ayr echey darree e choorse bea anmagh 'sy theihll echey dy ve ny reireyder er "Southend-on-Sea Pier, Pavilion and Electric Tramways" ayns 1887. Erreish da'n phointeil echey, darree y Captan Kelly as e lught thie dys Sostyn.